โรงเกลือแหลมทอง
มหาวิทยาลัยราชภัฏบ้านสมเด็จเจ้าพระยา
บนพื้นที่บริเวณชุมชนริมน้ำย่านฝั่งธนบุรี มีเรือนไม้ทอดยาวสู่ริมแม่น้ำเจ้าพระยา มีเรื่องราวในอดีต ความเป็นมาของกลุ่มคนจีนที่อพยพเข้ามาค้าขายในช่วงรัชกาลที่ 5 เจ้าของโรงเกลือ คุณกิตติ มคะปุญโญ เล่าแรกเริ่มเมื่อประมาณ 150 ปี บริเวณนี้เป็นโรงสีข้าว ด้วยสมัยก่อนยังมีการขนส่งทางน้ำ โดยใช้เรือกระแชงวิ่งเข้าคูคลองลัดเลาะผ่านหน้าโรงเกลือเป็นประจำ ต่อมามีการเปลี่ยนแปลงเรือที่ใช้รับส่งสินค้า ให้มีขนาดใหญ่ขึ้น การขนส่งโรงสีข้าวไม่สะดวกดั้งเดิมต้องย้ายออกไปประกอบกิจการที่อื่น ครอบครัวของคุณกิตติจึงได้เข้ามาประกอบกิจการโรงเกลือต่อจากเจ้าเดิมแทน แรกเริ่มนับจากรุ่นคุณย่าที่ย้ายถิ่นฐานอพยพเข้ามาอยู่ ณ สยามประเทศเมื่อประมาณร้อยกว่าปีที่แล้ว ท่านเล่าให้ฟังว่า เมืองจีน มีลักษณะภูมิประเทศเทือกเขาสูงอากาศหนาวเย็นมาก กรรมวิธีในการถนอมอาหารให้อยู่ได้นานตลอดทั้งปีมีความจำเป็นต่อการดำรงชีวิตเพื่อให้อยู่รอดได้ ท่านมีความตั้งมั่นสูงส่งต่อแนวทางให้รุ่นของคุณพ่อคุณแม่สานต่อกิจการมาจนถึงรุ่นหลาน ซึ่งเป็นรุ่นที่ 3 โรงเกลือมีชื่อเรียกภาษาจีนว่า "โรงเกลือกิมกกเอี่ยมเชี้ยง"
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
โรงเกลือกิมกกเอี่ยมเชี้ยง
แหล่งท่องเที่ยว